पाएं अपने शहर की ताज़ा ख़बरें और फ्री ई-पेपरडाउनलोड करें
अम्बाला सिटी. हरियाणा शिक्षा बोर्ड की 12वीं के परीक्षा परिणामों में शहर में पीकेआर जैन गल्र्स सीनियर सेकेंडरी स्कूल की छात्रा भारती शर्मा ने कॉमर्स संकाय में 472 अंक लेकर 94.4 प्रतिशत प्राप्त किए। सिटी की फ्रेंड्स कॉलोनी में रहने वाली भारती के पिता सुभाष चंद्र रेलवे में कार्यरत हैं जबकि माता गायित्री शर्मा सरकारी स्कूल में शिक्षिका हैं। उसने प्रथम सेमेस्टर में भी जिले में सर्वाधिक अंक प्राप्त किए थे। वह सीए बनना चाहती है।
नॉन मेडिकल में पूजा अव्वल: इसी स्कूल की पूजा ने नॉन मेडिकल संकाय में सर्वाधिक 461 अंक (92.2 प्रतिशत) प्राप्त किए है। जटवाड़ की रहने वाली पूजा एमएससी करके प्रोफेसर बनना चाहती है। पूजा के पिता संजीव कुमार दुकानदार और माता ममता गृहिणी हैं।
कला में किरण छाई: पीकेआर जैन गल्र्स सीनियर सेकेंडरी स्कूल की कला संकाय की किरण बाला ने 433 अंक (87 प्रतिशत) प्राप्त किए है। उदयपुर की रहने वाली किरण के पिता सीताराम किसान और माता सुनीता रानी आंगनवाड़ी वर्कर हैं।
पीकेआर जैन स्कूल की 35 छात्राएं मैरिट में: पीकेआर जैन गल्र्स सीनियर सेकेंडरी स्कूल की नौ छात्राओं ने 90 प्रतिशत से अधिक और 35 छात्राओं ने 80 प्रतिशत से अधिक अंक प्राप्त किए हैं। कुल 41 छात्राओं ने मैरिट प्राप्त की है।
प्रिंसिपल उमा शर्मा ने कहा कि कॉमर्स में लक्ष्मी ने 436 अंक (87.2 प्रतिशत) शिविर ने 434 अंक (86.2 प्रतिशत) प्राप्त किए। नॉन मेडिकल में नीतू ने 460 (92 प्रतिशत), सुरभि ने 457 अंक (91.4 प्रतिशत) सिमरनजीत कौर ने 456 अंक (91.2 प्रतिशत) प्राप्त किए। कला में बलजीत कौर ने 401 अंक (80.2 प्रतिशत) और हरजिंदर कौर ने 400 अंक (80 प्रतिशत) प्राप्त किए।
सरकारी स्कूल के विद्यार्थियों ने कीर्तिमान स्थापित किए : प्रेमनगर के राजकीय सीनियर सेकेंडरी स्कूल के विद्यार्थियों ने भी सफलता के परचम फहराए। सोनम ने मेडिकल में 447 अंक (89.4 प्रतिशत) प्राप्त किए। हरि मंदिर की रहने वाली सोनम के पिता सतीश कुमार अरोड़ा रोडवेज में मैकेनिक हैं। सोनम डॉक्टर बनकर मां नीलम रानी का सपना सच करना चाहती है।
नॉन मेडिकल में ग्रामीण क्षेत्र के गुरवीर और अमनप्रीत की मेहनत भी रंग लाई
प्रेमनगर के राजकीय सीनियर सेकेंडरी स्कूल के नन्यौला गांव का गुरवीर सिंह ने नॉन मेडिकल संकाय में 452 अंक (90.4 प्रतिशत) प्राप्त किए हैं।
गुरवीर ने एक किसान का बेटा है जबकि स्कूल में दूसरे स्थान पर रहने वाली पटवी की अमनप्रीत कौर ने 448 अंक (89.6 प्रतिशत) प्राप्त करके स्कूल में दूसरा स्थान प्राप्त किया है। दोनों विद्यार्थी रोजाना अपने-अपने गांव से 25 किलोमीटर की दूरी तय करके प्रेमनगर के सरकारी स्कूल में पढ़ने के लिए आते हैं जबकि इसी स्कूल के कॉमर्स संकाय में अंग्रेज सिंह ने 441 अंक (88.2 प्रतिशत) और कला संकाय में जंडली की मोनिका राय ने 406 अंक (81.2 प्रतिशत) प्राप्त किए।
अम्बाला त्न एसडी सीसे स्कूल के प्रिंसिपल रमेश बंसल ने बताया कि विज्ञान संकाय से विकास कुमार व अंशुल गुप्ता ने 90 प्रतिशत, हर्षदीप ने 88.6, दीपक राणा ने 87.6, तजिंद्र कौर ने 86.2, राहुल अरोड़ा ने 85.6, नम्रता खंडूरी ने 85.2, रजत 84.6, शिवांश ने 84.4, आकाश वर्मा ने 84 प्रतिशत अंक हासिल किए।
वाणिज्य संकाय से प्रियंका ने 87.6, ज्योति रानी ने 85.4, आशिमा ने 85.2, कर्मजीत कौर ने 82.2, ललित ने 81 प्रतिशत अंक हासिल किए। स्कूल टॉपर विकास ने कहा कि एनडीए के माध्यम से आर्मी अफसर बनना मेरा लक्ष्य है। अंशुल गुप्ता ने कहा कि मेरा भाई आईपीएस है इसलिए आईएएस बनना चाहता हूं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva awa_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn